Iktatási szám: 70.169-53/2015.

#### E L Ő T E R J E S Z T É S

### Szombathely Megyei Jogú Város Gazdasági és Városstratégiai Bizottságának 2015. december 7-i ülésére

*Tájékoztatás a 2015. évi hídvizsgálat eredményéről*

A Kánya és Társai Bt. elkészítette a 2015. évre vonatkozó éves hídvizsgálatot.

A hidak állapotáról a Közgyűlés legutóbb a 2014. április havi ülésén hozott döntést a 179/2014. (IV.24.) Kgy. számú határozatával.

A hidak állapota a beavatkozás sürgőssége alapján négy kategória szerint került osztályozásra („V” veszélyes állapot, beavatkozás 1 éven belül, „S” sürgős állapot, beavatkozás 2 éven belül, „H” halasztható állapot beavatkozás 2 éven túl, „N” nem szükséges beavatkozás).

A vizsgálat eredményét az áttekinthetőség kedvéért táblázatos formában is összegezzük, majd kitérünk a típus hibákra és javaslatot adunk a kijavításra. Külön kiemeljük a **veszélyesnek** ítélt problémákat, különösen ott, ahol **azonnali** intézkedés szükséges:

***Azonnali intézkedés szükséges:***

* ***Hunyadi utcai Gyöngyös-patak híd:***

A hídon a járda teljesen tönkrement, a szerkezetből a betonacélok kilátszanak, a járda lyukas. A járda alatt nincs szigetelés, ezért a szélső tartók korróziója fokozódott, felújítás hiányában az átázás statikai problémákhoz vezethet. A járda átépítése, továbbá a szigetelés és burkolatcsere sürgősen szükséges. A híd felújítási tervdokumentációja, jogerős építési engedélye rendelkezésre áll. A híd felújítás bruttó becsült 100 Millió Forintra tehető.

* ***Markusovszky utcai Gyöngyös-patak híd:***

A híd teljes felújítása szükséges annak érdekében, hogy teherbírási probléma ne következzen be. A felszerkezet teljes felületét szigetelni kell, helyre kell állítani a betonszerkezeteket. A híd felújítási tervdokumentációja, jogerős építési engedélye rendelkezésre áll. A híd felújítás bruttó becsült 60 Millió Forintra tehető. A tervező szakvéleménye szerint a felújítást lehetőség szerint mihamarabb el kell végezni, ugyanis a meglévő állapot felgyorsuló romlása prognosztizálható, ami a helyreállítási költség rohamos emelkedését vonhatja maga után.

* ***Zrínyi utcai Gyöngyös-patak híd:***

A híd gyalogjárda felületén üregek keletkeztek, a közműaknák fedlapjai kiállnak a gyalogjárda síkjából, a hídon beázás nyomai mutatkoznak, a híd teljes szigetelése, burkolatának cseréje szükséges. Helyre kell állítani a mederburkolatot, a vasbeton tartószerkezetet, pótolni kell a vizsgálólépcsőt.

* ***Thököly Imre utcai Gyöngyös-patak híd:***

Az aluljáró feletti részen jelentős a tartók korróziója a járda alatti szakaszon, a kengyelek, valamint a fővasbetétek is kilátszanak. Mielőbbi javítás szükséges a teherbírási probléma elkerülése érdekében. Cserélni kell a teljes felszerkezet szigetelését, a burkolatot. Pótolni kell a vizsgálólépcsőt, javítani kell a támfal dilatációkat.

* ***Magyar László utcai Perint-patak híd:***

A bal parti, befolyási oldali járda dilatációs elmei a csavarozással együtt elkorrodálódtak. Ebből adódóan gyalogos baleset is előfordult az idei évben. A balesetet okozó dilatációs lemez rögzítését, hegesztését SZOVA Zrt. elvégezte. Az elkorrodálódott dilatációs szerkezeti elemek mielőbbi cserére szorulnak, amihez jogosultsággal rendelkező szakági kivitelező szükséges. A SZOVA Zrt. tájékoztatása szerint nem rendelkezik olyan munkatárssal, aki a munka elvégzésére alkalmas.

Az egy éven belül javítandó, veszélyes kategóriába soroltuk még a burkolat alatti üregek javítását, súlykorlátozó tábla kihelyezését is.

***Veszélyes, 1 éven belül felújítandó hidak:***

Veszélyes és kiemelendő a szentkirályi városrészen található 3db híd, a Bogát fasoron lévő, valamint a Bogát fasor Malom-árok feletti Gyöngyös-patak híd, a Szent István király utcai Gyöngyös-patak híd. Mindhárom híd nagyon rossz állapotú, teherbírási probléma áll fenn, a hidak 20 t súlykorlátozással szabályozottak. A hidakon autóbusz forgalom is közlekedik. A problémát súlyosbítja, hogy Szentkirály Gyöngyös-pataktól északra eső része csak ezen a két útvonalon közelíthető meg. Adódhatnak olyan esetek, amikor 20 t-t meghaladó jármű közlekedése is szükséges. A két Bogát-fasori híd eleve 20 t teherbírásra épült 1940-ben.

Itt felújítás nélkül további korlátozás válhat szükségessé. Figyelembe véve a körülményeket, a csatlakozó utak minőségét, javasolt a Szent István király utcai híd mielőbbi felújítása, ezt követően pedig a Bogát-fasoron további korlátozások bevezetése a másik két híd megerősítéséig.

***Sürgős kategória: javítása 2 éven belül szükséges:***

A sürgősség kategóriába sorolás szigorúan szakmai szempontok alapján, a híd állagmegóvása szempontjából ideális javaslatok készültek. Így a 2 éven belül javítandó kategóriában szinte az összes híd szerepel. Az anyagi lehetőségek figyelembe vételével megkülönböztethetők hidak, ahol okvetlen szükséges a beavatkozás, ahol teherbírási probléma is adódhat.

Súlyos hibák:

Ebbe a kategóriába azok a hidak tartoznak, melyeknél már az előrehaladott korrózió következtében súlyos hibák alakultak ki, melyek a javítás elmaradása esetén rövidesen teherbírási problémává válhatnak. Az ebbe a csoportba tartozó hidakat „S” jelöléssel láttuk el a táblázatban.

Fenntartás.

Ide azok a hidak kerültek, melyeknél látszólag kisebb hibák találhatók, alacsony költséggel gyorsan javíthatók, pl. fugázások, hézagkiöntések, növényzet eltávolítása a résekből, korrózióvédelem, stb. Ezekkel az apróbb javításokkal, későbbi nagyon költséges felújítási munkálatokat, esetleg teherbírási problémákat előzhetünk meg.

Azoknál a hidaknál, ahol a szükséges terv rendelkezésre áll, „van” szó található, ahol még nem készült tervdokumentáció, de kell a felújításhoz, „X” jelölés látható.

**Gyöngyös-patak hídjai**

|  |  |  |  |  |
| --- | --- | --- | --- | --- |
| **Ssz.** | **A híd neve** | **Javítás sürgős-sége** | **Terv igény** | **Legfontosabb****hiba** |
| 1. | Bogát fasor közúti híd | **V**S | **X**X | **Repedés a boltíven, teherbírás**Háttöltés süllyedés |
| 2. | Bogát fasor közúti híd Gyöngyös Malom-árok felett | **V**S | **X**X | **Teherbírás** Szigetelés |
| 3. | Erdősi Sylvester utcai gyaloghíd | S | X | Fa pallók korhadása megindult az ÖA burkolat alatt. Pályalemez csere |
| 4. | Szent István Király utcai közúti híd | VS | X | 20 t súlykorlátozás,Statikai ellenőrzés, a híd teljes felújítás |
| 5. | Pásztor utcai közúti híd | S | van | Teljes felújítás |
| 6. | Szent Gellért utcai gyaloghíd | S |  | Szigeteléscsere |
| 7. | Szent Gellért utcai közúti híd | S |  | Szigetelés javítása |
| 8. | Őrség utcai gyaloghíd | S |  | Hídfők védelme, mederburkolatKorlát javítás |
| 9. | Hunyadi utcai közúti híd | **V**S | van | ***A járdában lyuk.***A híd teljes felújítása |
| 10. | Négyesi utcai gyaloghíd | S |  | Beázás megszüntetése a dilatációnál |
| 11. | Szent Flórián krt. közúti híd | S | X | A járda szigetelése is szükséges |
| 12. | Vak Bottyán utcai közúti híd |  |  | Felújítva 2014-ben |
| 13. | Gyöngyös utca Nyugati gyaloghíd | S |  | Üreg a háttöltés alatt. Szigetelés  |
| 14. | Gyöngyös utca Keleti gyalogos | VS |  | Pályacsatlakozás balesetveszélyesKorrózió védelem, saruk pótlása |
| 15. | Zrínyi Miklós utcai közúti híd | **V**S | XX | **Üregek megszüntetése, elektromos kábelek biztonsága**Teljes felújítás, szigetelés és burkolatcsere, a járda szigetelése is szükséges |
| 16. | Thököly Imre utcai közúti híd | **V**S | XX | **Elektromos kábelek biztonsága****Tartók állapota**Teljes szigetelés és burkolatcsere, felújítás |
| 17. | Szent Márton utcai közúti híd | S | X | Repedés a boltíven, statikai vizsgálat szükségesKözműfelfüggesztés áthelyezése |
| 18. | Kisfaludy Sándor utcai közúti  | H | - |  |
| 19. | Múzeum parki gyaloghíd | S |  | Meder rendezése, bal oldali alap védelme mederburkolássalAcél főtartók korrózióvédelme |
| **Ssz.** | **A híd neve** | **Javítás sürgős-sége** | **Terv igény** | **Legfontosabb****hiba** |
| 20. | Széll Kálmán utcai közúti híd | S |  | Szegély mellett rugalmas kiöntés |
| 21. | Dr. Pável Ágoston sétány gyaloghídja | S |  | Járható szigetelés lokális hibáinak javítása |
| 22. | Szelestey Lástló utcai közúti híd | S |  | Járdaburkolat, hézagkiöntések javítása |
| 23. | Deák Ferenc utcai közúti híd | **V**S | X | **Kandeláber bekötés és ajtó pótlása**Teljes szigetelés és burkolatcsere, a járda szigetelése is szükséges |
| 24. | Markusovszky utcai közúti híd | **V** | van | **felújítás, a közeljövőben történő felújítással a teljes szerkezeti átépítés elkerülhető** |
| 25. | Horváth Boldizsár körúti közúti híd | S | X | Teljes szigetelés és burkolatcsere, a járda szigetelése is szükséges |
| 26. | Dr. Szabolcs Z. utcai gyaloghíd | S |  | Dilatáció beázásának megszüntetése, korrózióvédelem |
| 27. | Paragvári utcai gyalogos híd | S |  | Szigetelés, korrózióvédelem |
| 28. | Szófia utcai közúti híd | S | X | Szigetelés, betonfelület javítás |
| 29. | Búzavirág utcai gyalogos híd | VS | X | Korlát nem szabványos, balesetveszélyesÚj pályalemez, szigetelvekorrózióvédelem |
| 30. | Öntő utcai közúti híd | **V**S | X | Aknafedlap lyukas, háttöltés süllyedésJárda szigetelése, betonfelület javítása |
| 31. | Saághy István utcai gyaloghíd | S | X | Fa pallózat korhad az öntöttaszfalt burkolat alatt.Pályalemez csere |
| 32. | Holczer-malomtól délre lévő gyaloghíd |  |  | - |
| 33 | Holczer-malom melletti gyaloghíd | S |  | Acéltartók mázolása |
| 34. | Szabadnép utcai gyaloghíd Gyöngyös árasztónálKözútinak is használják | S |  | Rézsűburkolat aláüregelődésének megszüntetése, alap védelme |

**Perint hidak**

|  |  |  |  |  |
| --- | --- | --- | --- | --- |
| **Ssz.** | **A híd neve** | **Javítás sürgős-sége** | **Terv igény** | **Legfontosabb****hiba** |
| 1. | Újvilág utcai közúti | S |  | Növényzet eltávolítása a hézagokból, rugalmas kiöntés |
| 2. | Szent Gellért utcai közúti | S | X | Szigetelés javítás, járdaburkolat. Kimosás megszüntetése  |
| 3. | Szent Flórián krt. közúti | H |  | Állagmegóvás céljából célszerű mielőbb javítani: háttöltés süllyedés, bevonat javítás |
| 4. | Juhász Gyula utcai gyalogos | H |  | Állagmegóvás |
| 5. | Óperint utcai közúti | S |  | Víznyelők tisztítása. Szegélybevonat hámlik, burkolathibák. Nem régen újították fel.  |
| 6. | Magyar László utcai közúti | **V**S | X | **Dilatáció rögzítése. Balesetveszélyes. Azonnali intézkedés szükséges.**Vízzáró dilatáció, szigetelés, repedések |
| 7. | Fürdő utcai gyalogos | S | X | Dilatálás nincs. Statikai probléma |
| 8. | Bartók Béla utcai közúti | **V**S | X | **Kandeláber ajtó nyitott** Teljes felújítás, szigeteléscsere |
| 9. | Bem József utcai gyalogos | S | X | Dilatáció nem vízzáró |
| 10. | Kodály Zoltán utcai közúti | **V**S | X | **Előregyártott szegélyelemek mállanak, rázuhanhat valakire, balesetveszélyes**Szigetelés és burkolatcsere |
| 11. | (volt) Bucsui vasúti, gyalogos | S | X | Korhadt pallók, aszfalt alatt nem látszik a hiba fentről |
| 12. | Csók István utcai közúti | S | X | Nincs szigetelés |

**Arany-patak hídjai**

|  |  |  |  |  |
| --- | --- | --- | --- | --- |
| **Ssz.** | **A híd neve** | **Javítás sürgős-sége** | **Terv igény** | **Legfontosabb****hiba** |
| 1. | Perintparti sétány gyalogos | S |  | Pályacsatlakozás  |
| 2. | Liget utcai közúti | S |  | Korrózióvédelem  |
| 3. | Kenderesi úti gyalogos | S | Van  | Repedések, betonhibák |
| 4. | Aranypatak utcai gyalogos | **V**S | X | **Üreg** Szigetelés, korrózióvédelem |
| 5. | Ernuszt Kelemen u. közúti | **V**S | **X**X | **Hídfő kimosódás, rézsűbiztosítás, gázvezeték**Teljes felújítás |
| 6. | Eötvös József u. gyalogos | S |  | Korrózióvédelem, pallócsere |

**Potyondi-árok hídjai**

|  |  |  |  |  |
| --- | --- | --- | --- | --- |
| **Ssz.** | **A híd neve** | **Javítás sürgős-sége** | **Terv igény** | **Legfontosabb****hiba** |
| 1. | Dugovics Titusz u. gyalogos | S |  | Meder tisztítás, korrózióvédelem |
| 2. | Dolgozók útja kerékpáros | **V**S | **X** | **Háttöltés alatt üreg**Bennmaradt zsaluzatok, mederrendezés |

**Csónakázó tó hídja**

|  |  |  |  |  |
| --- | --- | --- | --- | --- |
| **Ssz.** | **A híd neve** | **Javítás sürgős-sége** | **Terv igény** | **Legfontosabb****hiba** |
| 1. | Csónakázó-tó bejáró gyalogos |  |  | - |

A teljes hídvizsgálati dokumentáció annak terjedelme miatt nem része az előterjesztésnek, a Városüzemeltetési Osztályon megtekinthető.

Az azonnali szükséges beavatkozást igénylő hidak közül javaslom a Markusovszky utcai Gyöngyös-patak híd felújítását 2016. évben, tekintettel arra, hogy a minél további halasztással a felújítás költségei jelentősen, cca. 50-60.000.000,- Forinttal emelkedhetnek, valamint a kórház megközelítése is a teljes szerkezeti felújítással akadályoztatva lenne.

**Ha a Hunyadi utcai, Markusovszky utcai, Szent István király utcai, Bogáti fasori Gyöngyös-patak hidak állagromlásának lefolyását vesszük alapul, Szombathely város további hídjainál hasonló folyamatú állagromlás prognosztizálható. Fentiek alapján a hidak javítására, felújítására különös figyelmet kell fordítani.**

Kérem a Tisztelt Bizottságot, hogy az előterjesztést megtárgyalni, a határozati javaslatot elfogadni szíveskedjen.

**Szombathely, 2015. december 2.**

 /: **Lakézi Gábor**:/

 osztályvezető

**Határozati Javaslat**

**…./2015. (XII.7.) sz. Gazdasági és Városstratégiai Bizottsági** **Határozat**

A Gazdasági és Városstratégiai Bizottság a Szombathely város tulajdonában álló gyalogos és közúti hidak 2015. évi hídvizsgálatáról szóló tájékoztatót elfogadja, támogatja a Markusovszky utcai Gyöngyös-patak híd felújítását a 2016. évi költségvetésben 60.000.000,- Forinttal szerepeltetni.

**Felelős:** Lakézi Gábor Városüzemeltetési Osztályvezető

**Határidő:**